b"\n_START_ARTICLE_\nS\xc3\xa9amus Coleman\n_START_PARAGRAPH_\nS\xc3\xa9amus Coleman (s\xc3\xbcndinud 11. oktoobril 1988 Killybegsis) on Iirimaa jalgpallur, kes m\xc3\xa4ngib paremkaitsjana Premier League'i klubis Everton ja on Iirimaa jalgpallikoondise kapten._NEWLINE_Enne jalgpalli juurde asumist m\xc3\xa4ngis ta gaeli jalgpalli. Jalgallurikarj\xc3\xa4\xc3\xa4ri alustas ta kodumaal Sligo Roversis._NEWLINE_2009. aastal liitus ta Evertoniga. Esimese hooaja Inglismaal m\xc3\xa4ngis ta p\xc3\xb5hiliselt laenul esiliiga klubis Blackpool, aidates klubil kindlustada p\xc3\xa4\xc3\xa4s Inglismaa k\xc3\xb5rgliigasse. Evertoni p\xc3\xb5hikoosseisu on ta kuulunud alates hooajast 2010\xe2\x80\x9311. 2014. aastal valiti ta Evertoni aasta m\xc3\xa4ngijaks. Hooajal 2013\xe2\x80\x9314 valiti ta Premier League'i hooaja s\xc3\xbcmboolsesse koosseisu._NEWLINE_Iirimaa jalgpallikoondises tegi Coleman deb\xc3\xbc\xc3\xbcdi 8. veebruaril 2011 m\xc3\xa4ngus Walesi vastu. Koondisekarj\xc3\xa4\xc3\xa4ri esimese v\xc3\xa4rava l\xc3\xb5i ta 6. oktoobril 2016 MM-i valikm\xc3\xa4ngus Gruusia vastu. Ta kuulus Iirimaa koondisse 2016. aasta Euroopa meistriv\xc3\xb5istlustel. P\xc3\xa4rast seda, kui Robbie Keane koondisekarj\xc3\xa4\xc3\xa4ri l\xc3\xb5petas, sai Coleman 2016. aasta septembris koondise kapteniks."